Medic, către Raed Arafat: Vă prostiţi cu restricţii aproape inutile. Multe firme au oameni pozitivi, care continuă să vină la muncă.
Dr. Sorin Bivolaru: Multe firme au oameni pozitivi, care continuă să vină la muncă. Angajaților li se interzice să declare la DSP sau să se testeze, că să nu le sisteze activitatea. Dr. Sorin Bivolaru: 6.118 cazuri astăzi! Școlile?! Închise clar! Mall-urile?! Deschise și PLINE! Teatrele?! Închise! Pârtiile?! Deschise și arhipline. Dr. Sorin Bivolaru: Se apropie Paștele! Știți?! O să restrângeți iarăși dreptul oamenilor la religie?! Dar mall-urile, tot deschise? Școlile tot închise?
Un medic pneumolog de la Spitalul Militar din Galaţi îl critică pe şeful DSU, Raed Arafat, pentru măsurile luate în timpul epidemiei. Specialistul vorbeşte despre măsuri inutile şi nereguli şi îl invită pe Arafat să-l contacteze pentru a-i oferi soluţii pentru limitarea răspândirii virusului.Mesajul a fost postat pe Facebook de medicul Sorin Bivolaru de la Spitalul Militar din Galați"Bună seara, Dl. Arafat! Ce faceți? Sunteți bine? Bine suntem și noi! Slavă Domnului! Pandemia cum merge? Vă zic eu. E bine, bine! Chiar foarte bine! 6.118 cazuri astăzi! Școlile?! Închise clar! Mall-urile?! Deschise și PLINE! Teatrele?! Închise! Pârtiile?! Deschise și arhipline! Se apropie Paștele! Știți?! O să restrângeți iarăși dreptul oamenilor la religie?! Dar mall-urile, tot deschise? Școlile tot închise? Dumneavoastră aveți senzația că limitarea ieșiri din casă între 22 și 5 dimineața contribuie cu ceva la stoparea răspândirii virusului? Răspunsul e NU! Dar na, băieții ăia de vă înconjoară, nu prea au curajul să vă zică, dar vă spun eu", își începe mesajul medicul Bivolaru. Medicul critică măsurile luate de autorități. În loc să vă prostiți cu restricții aproape inutile, mai bine ați găsi o soluție de limitare a răspândirii virusului, spune gălățeanul."V-ați făcut damblaua impunând măsurarea temperaturii la intrarea în magazine, firme, instituții, etc. Câte cazuri de COVID19 ați identificat? ZERO! Motiv pentru care ați și renunțat la măsură! Ați recomandat lucrul în ture. Hmmm… Ați verificat să vedeți câte instituții publice sau private practică chestia asta? NU! Iar mulți dintre cei care o practică, au redus salariile angajaților sau le-au făcut contracte pe jumătate de normă. Credeți că dacă oamenii bagă mai puțini bani în buzunar, nu se mai îmbolnăvesc de COVID19? În loc să vă prostiți cu restricții aproape inutile, mai bine ați găsi o soluție de limitare a răspândirii virusului în interiorul firmelor, instituțiilor, etc. Multe firme au oameni pozitivi, care continuă să vină la muncă. Angajaților li se interzice să declare la DSP sau să se testeze, că să nu le sisteze activitatea", mai scrie Sorin Bivolaru.La final, medicul gălățean îl invită pe Raed Arafat să-l contacteze pentru a-i oferi soluții pentru limitarea răspândirii virusului."Ce ziceți, găsim o soluție? Mai e valabilă treaba aia cu "zădărnicirea combaterii bolilor" sau fugărim oamenii noaptea pe străzi, în timp ce infractorii își fac treburile liniștiți. Ar mai fi câte una alta de zis, dar na… nu citiți dumneavoastră pe aici. Apropo, sunt medic pneumolog, la Spitalul Militar din Galați, în caz că aveți întrebări despre măsuri eficiente de limitare a răspândirii virusului SARS COV2", precizează medicul gălățean la finalul mesajului adresat șefului DSU.